വെങ്കലത്തിന് പിന്നാലെ ഹോക്കി ലോക റാങ്കിങ്ങില് ഇന്ത്യക്ക് മുന്നേറ്റം മുംബൈ: ഹോക്കി ലോക റാങ്കിങ്ങില് മൂന്നാം സ്ഥാനത്തേക്കുയര്ന്ന് ഇന്ത്യ. ടോക്കിയോ ഒളിമ്ബിക്സിലെ വെങ്കല മെഡല് നേട്ടത്തിന് പിന്നാലെയാണ് ഇന്ത്യ ലോക റാങ്കിങ്ങില് മൂന്നാം സ്ഥാനത്ത് എത്തിയിരിക്കുന്നത്. ഒളിമ്ബിക്സിന് മുമ്ബ് ഇന്ത്യ നാലാം സ്ഥാനത്തായിരുന്നു. സ്വര്ണ മെഡല് ജേതാക്കളായ ബെല്ജിയം ഒന്നാം സ്ഥാനത്തും ഓസ്ട്രേലിയ രണ്ടാം സ്ഥാനത്തുമാണ്. ഒളിമ്ബിക്സ് ഹോക്കി സെമി ഫൈനലില് ഇന്ത്യ ബെല്ജിയത്തിനോട് പരാജയപ്പെട്ടിരുന്നു. തുടര്ന്ന് ജര്മനിക്കെതിരെ വെങ്കല മെഡലിനായുള്ള പോരാട്ടത്തില് ഇഞ്ചോടിഞ്ച് പോരാട്ടം നടത്തിയാണ് ഇന്ത്യയുടെ വിജയം. ഒന്നിനെതിരെ മൂന്ന് ഗോളിന് പിന്നിട്ടുനിന്ന ശേഷമാണ് ഇന്ത്യ ചരിത്ര നേട്ടം കൈവരിച്ചത്. അത്യന്തം ആവേശകരമായ മത്സരത്തില് ജര്മനിയെ 54നാണ് ഇന്ത്യ തകര്ത്തത്. ഇന്ത്യയ്ക്ക് വേണ്ടി സിമ്രന് സിംഗ്, ഹാര്ദിക് സിംഗ്, ഹര്മന്പ്രീത് എന്നിവരാണ് ഗോളുകള് നേടിയത്. മത്സരത്തില് മലയാളി ഗോള് കീപ്പര് ശ്രീജേഷിന്റെ പ്രകടനവും ഇന്ത്യന് ജയത്തില് നിര്ണായകമായി.